[{"text_idx": "#000003", "text": "Harri Tiido: Venemaa ja \"pehme jo\u0303ud\""}, {"text_idx": "#000004", "text": "Vikerraadio saatesarjas \"Harri Tiido taustajutud\" on seekord vaatluse all Venemaa pu\u0308u\u0308ded leida oma varianti niinimetatud pehmest jo\u0303ust. Vene va\u0308lisluure olla avanud tumeveebis eraldi \"vastuvo\u0303tutoa\" va\u0308lismaalastele, kes soovivad vihjeid esitada, ma\u0308rgib Tiido."}, {"text_idx": "#000005", "text": "Venemaa vo\u0303imude pu\u0308rgimuste kohta kasutada enese huvides va\u0308lisriikide elanikke on kirjutatud raamatuid, teadusto\u0308id ja arvutult artikleid eri va\u0308ljaannetes. Ammendavat u\u0308levaadet anda pole vo\u0303imalik, kuid va\u0308ike spikker sel teemal kulub ehk a\u0308ra, nii-o\u0308elda meenutuseks."}, {"text_idx": "#000006", "text": "Laias laastus vo\u0303ib o\u0308elda, et Moskva pu\u0308u\u0308ab leida varianti niinimetatud pehmest jo\u0303ust. Oma eeskujuga neil passiivselt kenitleda ei ole ilmselt vo\u0303imalik. Majandusna\u0308itajad, elatustase ja kodanike o\u0303iguste ning vabaduste olukord ei ole just ko\u0303ige paremad. Ja\u0308relikult tuleb leida proaktiivseid meetodeid."}, {"text_idx": "#000007", "text": "Kui inimeste ja u\u0308henduste tasandiga piirduda, siis vo\u0303ib tegevuse sihid jagada kaheks. U\u0308ks kogum oleks va\u0308lisriikides elavad Venemaa kodanikud ja Vene vo\u0303i No\u0303ukogude pa\u0308ritoluga venekeelsed inimesed. Need kuuluvad lahtrisse kaasmaalased."}, {"text_idx": "#000008", "text": "Teine sihtru\u0308hm on Venemaasse u\u0308hel vo\u0303i teisel po\u0303hjusel soosivalt suhtuvad va\u0308lisriikide kodanikud, nii-o\u0308elda \"so\u0303brad\". \"So\u0303brad\" on jutuma\u0308rkides, sest nii mo\u0303nelgi juhul on tegemist poliitilise vo\u0303i materiaalse huviga, mitte siira kiindumusega Venemaasse. Esimest ru\u0308hma, kaasmaalasi, on nimetatud \"Putini strateegiliseks varuks\"."}, {"text_idx": "#000009", "text": "Tegelikult on va\u0308lisriikidele suunatud tegevus Venemaal pika ajalooga."}, {"text_idx": "#000011", "text": "Aastal 2008 tekkis praegu askeldav Rossotrudnits\u030cestvo, mille u\u0308lipikka ametlikku nimetust ei hakka ette lugemagi. Hiljuti selle juhiks saanud Jevgeni Primakovi lapselaps ja nimekaim tahab muide sedagi nime muuta. Et vist halb maik ku\u0308lge ja\u0308a\u0308nud."}, {"text_idx": "#000012", "text": "Nagu kirjutab uurimissait Dossier ehk Toimik, on sellel Kremli \"pehme jo\u0303u\" keskusel esindused 134 riigis. Nende katuse all on koha leidnud paljud Venemaa eriteenistuste esindajad. Selle agentuuri eelarve oli mullu 9,5 miljardit rubla ehk umbes 105 miljonit eurot. Raha kulubki palju, sest tegevus on va\u0308ga mitmeku\u0308lgne."}, {"text_idx": "#000013", "text": "Valitsuse juures on kaasmaalaste jaoks komisjon, duumas samuti, va\u0308lisministeeriumis on selleks osakond, presidendi juures samuti osakond. Lisaks veel presidendi eriesindaja kaasmaalaste u\u0308hendustega koosto\u0308o\u0308 tagamiseks."}, {"text_idx": "#000014", "text": "Nii-o\u0308elda u\u0308hiskondlike u\u0308henduste arv on aga peaaegu lo\u0303putu, igasugused fondid, keskused ja esindused, mis lisaks kaasmaalastele peavad silmas ka va\u0308lismaalasi. Tuntuim on fond Russki Mir, mis on tegelikult riiklik moodustis, sest asutajad on va\u0308lisministeerium ja teadusministeerium. Fondi kaudu rahastatakse rohkem kui 200 \"vene keskust\" 50 riigis."}, {"text_idx": "#000015", "text": "Ma\u0308rkigem ka Ts\u030cets\u030ceenia pealiku Ramzan Kado\u0303rovi loodud kaasmaalaste agentuuri, mis peaks kontrollima ts\u030cets\u030ceene va\u0308lismaal. Kui nood ha\u0308sti ka\u0308ituvad, siis vo\u0303ivad saada toetust, kui halvasti, siis ei pruugi nende eluke va\u0308ga pikk olla."}, {"text_idx": "#000016", "text": "Nu\u0308u\u0308d rohkem va\u0308lismaalastele keskenduvate struktuuride juurde. Presidendi administratsioonis on va\u0308lisriikidega kultuuri- ja regioonidevaheliste sidemete valitsus, mida veel mo\u0303ni aeg tagasi juhtis va\u0308lisluure kindral Vladimir Ts\u030cernov. Tema alluvad kureerisid Gruusia opositsiooni, tegelesid mo\u0303juagentidega Armeenias ja Azerbaidz\u030caanis ning osalesid Moldova presidendivalimiste eel Igor Dodoni kampaania tagamisel."}, {"text_idx": "#000017", "text": "Kuna Dodonil la\u0308ks aga kehvasti, siis olevat kindral Ts\u030cernov kinga saanud. Ohtlik va\u0308rk see va\u0308lismaal pehme jo\u0303u edendamine."}, {"text_idx": "#000018", "text": "Eraldi teema on teadlastega tegelemine, nii vene pa\u0308ritolu teadlaste kontrolli alla saamine kui ka va\u0308lisriikide kodanikest ajude Venemaale meelitamine vo\u0303i neilt uuringutulemuste ka\u0308ttesaamine. Seda tegevust on Putin isiklikult promonud."}, {"text_idx": "#000019", "text": "\"Nagu teada, kasutatakse meeleldi ka na\u0308itlejaid vo\u0303i muidu rahvale tuttavaid nimesid ja na\u0308gusid, kui need oma koduriigis mingil moel pettunud.\""}, {"text_idx": "#000020", "text": "Ta\u0308helepanuta ei ole ja\u0308a\u0308nud ka meediau\u0308hendused, meilgi on tuttavad RT ja Sputnik, kuid Kremlil on omad so\u0303bralikud ha\u0308a\u0308led va\u0308lja kujunenud ka va\u0308lisriikides nii teaduslikumat laadi u\u0308llitistes kui ka massimeedias. Nagu teada, kasutatakse meeleldi ka na\u0308itlejaid vo\u0303i muidu rahvale tuttavaid nimesid ja na\u0308gusid, kui need oma koduriigis mingil moel pettunud vo\u0303i lihtsalt la\u0308hevad meelituste liimile."}, {"text_idx": "#000021", "text": "Eraldi seltskond on poliitilised u\u0308hendused. La\u0308a\u0308ne radikaalsete jo\u0303udude toetamine Moskva poolt on juba tuttav trikk. Paljudel juhtudel toimub aga Moskva agenda edendamine nii, et poliitikud ei pruugi arugi saada, kelle huvides nende u\u0308telusi ja ka\u0308itumist kasutatakse. Leidub piisavalt ka tegelasi, keda annab korraldada valimisvaatlejateks vo\u0303i ekspertideks rahvaha\u0308a\u0308letuste vo\u0303i valimiste puhul."}, {"text_idx": "#000022", "text": "Mullu suvel toodi na\u0308iteks erilennukiga Moskvasse ja veeti sealt laiali umbes 60 la\u0308a\u0308neriikide tegelast, keda nimetati Venemaa po\u0303hiseaduse muudatuste kohta korraldatud rahvaha\u0308a\u0308letuse ekspertideks. Ei saa va\u0308listada, et su\u0308gisel vo\u0303ib samu tegelasi na\u0308ha duuma valimistel. Ko\u0303ik nende kulud - lennud, tipphotellid, so\u0308o\u0308gid tipprestoranides jne - kattis Venemaa."}, {"text_idx": "#000023", "text": "Ko\u0303ik areneb, ka Moskva eriteenistused. Nu\u0308u\u0308d olla Vene va\u0308lisluure avanud tumeveebis eraldi \"vastuvo\u0303tutoa\" va\u0308lismaalastele, kes soovivad vihjeid esitada. Link sellele on luure koduleheku\u0308ljel inglise keeles: \"Report Information\""}, {"text_idx": "#000027", "text": "Harri Tiido: Soome so\u0303java\u0308eluure aastau\u0308levaatest"}, {"text_idx": "#000028", "text": "G7 va\u0308lisministrid kritiseerisid Venemaa ka\u0308itumist"}, {"text_idx": "#000029", "text": "Siseminister: Saksamaal on kasvanud parema\u0308a\u0308rmuslik kuritegevus"}, {"text_idx": "#000030", "text": "Venemaa pani Baltimaad ebaso\u0303bralike riikide nimekirja"}, {"text_idx": "#000034", "text": "Eksperdid: Bideni so\u0303nad pingestavad USA-Vene suhteid"}, {"text_idx": "#000036", "text": "Ilmar Raag: riigieelarve kui kompromiss ilma initsiatiivita"}, {"text_idx": "#000039", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000042", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000045", "text": "Eesti Pank ootab ta\u0308navu 2,2-protsendilist majanduslangust"}, {"text_idx": "#000047", "text": "Karabahhi ku\u0308tusehoidla plahvatuses hukkus va\u0308hemalt 20 inimest"}, {"text_idx": "#000048", "text": "Riigikohus palgato\u0303usu ka\u0308rpest: see annab riigikogu liikmetele eelise"}, {"text_idx": "#000051", "text": "Minutiloeng: mis muudab palgapa\u0308eva oluliseks?"}, {"text_idx": "#000053", "text": "USA uisutaja Valijeva istungi eel: teame ko\u0303ik venelaste dopingutarvitamisest"}, {"text_idx": "#000054", "text": "Venemaa poolt okupeeritud Krimmis toimusid taas plahvatused"}]